## Rješenje Agencije za zaštitu tržišnog natjecanja, klasa: UP/I-030-02/2001-01/87 od 7. ožujka 2002.

### NN 24/2002 (13.3.2002.), Rješenje Agencije za zaštitu tržišnog natjecanja, klasa: UP/I-030-02/2001-01/87 od 7. ožujka 2002.

# AGENCIJA ZA ZAŠTITU TRŽIŠNOG NATJECANJA

559

Na teme­lju članka 23., članka 24., članka 27. stavka 1. i članka 29.
stavka 1. Zakona o zaštiti tržišnog natjeca­nja (»Narod­ne novine«, broj 48/95,
52/97 i 89/98), u upravnoj stvari ocjene koncentracije poduzetnikâ Zagrebačke
banke d.d., sa sjedištem u Zagrebu, Paromlinska 2, UniCredito Italiano S.p.A.,
sa sjedištem u Genovi, Via Dante 1, Republika Italija, i Allianz AG, sa
sjedištem u Münchenu, Koniginstrasse 28, SR Njemačka, teme­ljem prijave koju je
podnio poduzetnik UniCredito Italiano S.p.A., zastupan po punomoćniku,
Odvjetničkom društvu Bogdanović & Dolički, sa sjedištem u Zagrebu,
Alexandera von Humboldta 4b, ravnate­lj Agencije za zaštitu tržišnog natjeca­nja
donosi s­ljedeće

## RJEŠENJE

I. Ocje­njuje se dopuštenom koncentracija poduzetnika nastala stjeca­njem
većinskog udjela i većinskog prava odlučiva­nja u Zagrebačkoj banci d.d.,
Zagreb, od strane konzorcija UniCredito Italiano S.p.A., Italija, i Allianz AG,
SR Njemačka.

II. Koncentracija poduzetnika iz točke I. izreke ovoga rješe­nja upisuje
se u Upisnik o koncentracijama.

III. Ovo rješe­nje bit će objav­ljeno u »Narodnim novinama«.

IV. Podnosite­lj prijave, poduzetnik UniCredito Italiano S.p.A.,
obveznik je uplate upravne pristojbe u iznosu od 250.000,00 kuna, u korist Državnog
proračuna Republike Hrvatske u roku od osam (8) dana od dana dostave ovoga
rješe­nja.

Obrazlože­nje

Agencija za zaštitu tržišnog natjeca­nja (da­lje: Agencija) je rješe­njem,
klasa: UP/I 030-02/2001-01/87, urbroj: 580-02-01-03-5, od 30. listopada 2001.,
koje je objav­ljeno u »Narodnim novinama«, br. 102., od 21. studenoga 2001.,
ocijenila dopuštenom provedbu namjeravane koncentracije poduzetnika koja je
trebala nastati stjeca­njem većinskog udjela i većinskog prava odlučiva­nja u
poduzetniku Zagrebačka banka d.d., sa sjedištem u Zagrebu, Paromlinska 2,
zastupanog po Fra­nji Lukoviću, predsjedniku Uprave (da­lje: ZABA), od strane
konzorcija koje­g čine poduzetnik UniCredito Italiano S.p.A., sa sjedištem u
Genovi, Via Dante 1, Republika Italija, zastupanog po Alessandru Profumu, članu
Uprav­nog odbora i ovlaštenom upravite­lju (da­lje: UniCredito, odnosno
podnosite­lj prijave), i poduzetnik Allianz AG, sa sjedištem u Münchenu,
Koniginstrasse 28, SR Njemačka, zastupanog po dr. Henning Schulte-Noelleu,
predsjedavajućem i direktoru osigura­nja München (da­lje: Allianz).

Agencija je svoju ocjenu dopuštenosti provedbe navedene koncentracije
uvjetovala ostvare­njem uvjeta na koje se obvezao poduzetnik UniCredito u
prijavi namjere provedbe koncentracije od 15. listopada 2001. (navedeno u točki
II. pod 1., 2., 3. i 4. rečenog rješe­nja).

Naime, teme­ljem odluke i prijedloga Savjeta za zaštitu tržišnog natjeca­nja
(da­lje: Savjet), sukladno članku 30. stavku 2. točki 3. i stavku 3. Zakona o
zaštiti tržišnog natjeca­nja (»Narodne novine«, br. 48/95, 52/97 i 89/98; da­lje:
ZZTN), Agencija je u rečenom rješe­nju procijenila da je poduzetnik Unicredito
u prijavi od 15. listopada 2001. dao dostatne garancije i zadovo­ljavajuće
pravne instrumente da će u razumnom vremenu i pod uvjetima prihvat­ljivim za
Agenciju, otuđiti udio u Splitskoj banci d.d., te u međuvremenu osigurati
slobodno tržišno natjeca­nje na tržištu univerzalnog bankarstva u RH.

Međutim, Agencija je u obrazlože­nju rečenog rješe­nja navela da će
odluku o odobrava­nju provedene koncentracije i o upisu iste u Upisnik o
koncentracijama, sukladno odredbama članka 23. stav­ka 1. i članka 24. ZZTN,
donijeti:

1. nakon što koncentracija bude provedena i to suglasno uv­je­tima iz
podnosite­ljeve prijave namjere od 15. listopada 2001., i

2. pod pretpostavkom da se znatnije ne promijene okolnosti na
mjerodavnom tržištu utvrđenom u postupku po prethodnoj prijavi podnosite­lja od
7. rujna 2001., koji je Agencija okončala rješe­njem, klasa: UP/I
030-02/2001-01/43, urbroj: 580-02-01-03-39, od 11. rujna 2001., objav­ljenim u
»Narodnim novinama«, br. 102., od 21. studenoga 2001.

Slijedom iznijetog, poduzetnik UniCredito je putem puno­moćnika
Krešimira Galekovića, odvjetnika iz Odvjetničkog druš­tva Bogdanović &
Dolički, iz Zagreba, A. von Humboldta 4b, zak­ljučno sa 6. ožujka 2002.,
dostavio svu relevantnu dokumentaciju, vezanu uz rečeno rješe­nje Agencije od
30. listopada 2001., iz koje proizlazi da je ispunio sve uvjete na koje se
obvezao u spomenutoj prijavi od 15. listopada 2001.

Dostav­ljena dokumentacija sastoji se od pisanog očitova­nja od 5. ožujka
2002., te šest priloga kako slijedi:

1. ponude s preporukom koje daje konzorcij u sastavu UniCredito i
Allianz za ukupni izdani teme­ljni kapital s pravom glasa Zagrebačke banke
d.d., od 15. ve­ljače 2002., označen kao Prilog br. 1.,

2. zapisnik s izvanredne
glavne skupštine Splitske banke d.d., od 15. ve­ljače 2002., označen kao Prilog
br. 2.,

3. preslik rješe­nja Trgovačkog
suda u Splitu, pod poslovnim brojem: Tt-02/483-2 MBS: 060000488, od 19. ve­ljače
2002., označen kao Prilog br. 3.,

4. preslik Ugovora o prodaji
dionica Splitske banke d.d., od 27. ve­ljače 2002., sklop­ljen između Državne
agencije za osigura­nje štednih uloga i sanaciju banaka, i UniCredita, kao
prodavate­lja te poduzetnika Bank Austria Aktiengesellschaft, Austrija, kao
kupca, označen kao Prilog br. 4.,

5. preslik ugovora pod nazivom u izvorniku na engleskom jeziku
Supplemental Agreement, sklop­ljenog 22. listopada 2001., izme­đu sudionika
predmetne koncentracije, koji čini dodatak Ugo­vora o transakciji od 14. svib­nja
2001. u izvorniku na engleskom jeziku pod nazivom Transaction Agreement, i

6. potvrde izdane od poduzetnika Bankers Trust Company od 6. ožujka
2002. i Dresdner Kleinwort Wasserstein, od 5. ožujka 2002., oba sa sjedištem u
Londonu, koje se odnose na ukupan broj globalnih depozitnih potvrda (da­lje:
GDR) u pogledu kojih je prihvaćena ponuda, te potvrdu ZABA-e d.d., kao
skrbnika, od 6. ožujka 2002. o broju dionica u pogledu kojih je prihvaćena
ponuda (navedene potvrde označene su kao Prilog br. 6.).

Uvidom u navedenu dokumentaciju Agencija je utvrdila da je ponuda
konzorcija UniCredito i Allianz za stjeca­nje dionica ZABA-e s obzirom na odziv
dioničara uspjela, odnosno da su ispu­njeni uvjeti predviđeni rečenim Ugovorom
o transakciji. Slije­dom iznijetoga, dionice i GDR-ovi ZABA-e u pogledu kojih
je ponuda prihvaćena preneseni su s računa dioničara koji se vode kod Središ­nje
depozitarne agencije, odnosno s računa imate­lja GDR-a koji se vode kod Bankers
Trust Company, u Londonu, na skrbnički računa agenta ponude poduzetnika
Dresdner Klein­wort Wasserstein.

U skladu s navedenim Konzorcij je, još samo po formalno pos­ljed­njim
uvjetom potvrde zamjene dionica nužnim zbog usklađenosti s talijanskim propisom
o poveća­nju teme­ljnog kapitala, stekao dodatnih 60,05 dionica  ZABA-e, što zajedno s dionicama čiji je
Konzorcij bio imate­lj i prije podnoše­nja ponude, čini ukupno 80,02%
dioničarskog kapitala ZABA-e s pravom glasa.

Nada­lje, iz Zapisnika s
izvanredne glavne skupštine Splitske banke d.d., od 15. ve­ljače 2002.,
proizlazi da je ista donijela Odluku o opozivu g. Roberta Nicastra kao člana
Nadzornog odbora, te Odluku o imenova­nju g. Ante Čičin-Šaina za člana
Nadzornog odbora, sukladno rečenom rješe­nju Agencije od 30. listopada 2001.

Navedena promjena u članstvu
Nadzornog odbora Splitske banke d.d. upisana je u sudski re­gistar (rješe­nje
Trgovačkog suda u Splitu pod poslovnim brojem: Tt-02/483-2 MBS: 060000488, od
19. ve­ljače 2002.).

Pored navedenoga, UniCredito
je u cijelosti postavio svoj udjel u teme­ljnom kapitalu Splitske banke d.d.
(62,6% dioni­čarskog kapitala) što proizlazi iz Ugovora o prodaji dionica od
27. ve­ljače 2002., potpisanog od ovlaštenih osoba Državne agencije za osigura­nje
štednih uloga i sanaciju banaka i UniCredita, kao prodavate­lja, te poduzetnika
Bank Austria Aktiengesellschaft, Austrija, kao kupca.

Navedenu koncentraciju koja
je nastala stjeca­njem dionica Splitske banke d.d. od strane poduzetnika Bank
Austria Aktiengesellschaft, Austrija, Agencija će ocje­njivati u posebnom
postupku, sukladno odredbama članka 21. do 24. ZZTN.

Međutim, već u ovom trenutku
Agencija drži spomenutog kupca, pod pretpostavkom da isti nije kapitalno niti
personalno povezan sa sudionicima predmetne koncentracije, prihvat­ljivim jer
on sam, a niti s povezanim osobama (član je respektabilne bankarske grupe
HypoVereinsbank München, a prisutan je u Hrvatskoj već pet godina, kao većinski
dioničar HVB Croatia d.d., Zagreb – prijaš­nji naziv: Bank Austria
Creditanstalt Croatia d.d. Zagreb, a potom i kao dioničar Wustenröt stambene
štedionice d.d. Zagreb) neće imati nakon preuzima­nja Splitske banke d.d. udio
na hrvatskom tržištu univerzalnog bankarstva veći od 20%.

Nada­lje, Savjet Hrvatske narodne banke na sjednici od 19. prosinca 2001.
već je dao prethodnu suglasnost konzorciju UniCredito i Allianz za stjeca­nje
ukupno do 100 posto dionica s pravom glasa u glavnoj skupštini ZABA-e, te
poduzetnik Bank Austria AG iz Beča za stjeca­nje 100 posto dionica s pravom
glasa u glavnoj skupštini Splitske banke d.d. Split.

Slijedom iznijetoga, Agencija ocje­njuje predmetnu provedenu
koncentraciju dopuštenom i upisuje istu u Upisnik o koncentracijama, sukladno
odredbama članka 23. stavka 1. i članka 24. ZZTN, jer teme­ljem utvrđenog či­njeničnog
sta­nja proizlazi da je:

1. predmetna koncentracija
provedena u cijelosti suglasno uvjetima iz podnosite­ljeve prijave namjere od
15. listopada 2001., odnosno rješe­nju Agencije, klasa: UP/I 030-02/2001-01/87,
urbroj: 580-02-01-03-5 od 30. listopada 2001. koje je objav­ljeno u »Narodnim
novinama«, br. 102., od 21. studenoga 2001., te

2. nije došlo do znatnije
promjene okolnosti na mjerodavnom tržištu utvrđenom u postupku po prethodnoj
prijavi podno­site­lja od 7. rujna 2001., koji je Agencija okončala rješe­njem,
klasa: UP/I 030-02/2001-01/43, urbroj: 580-02-01-03-39, od 11. rujna 2001.,
objav­ljenim u »Narodnim novinama«, br. 102., od 21. studenoga 2001.

U svezi s navedenim, odlučeno
je kao u točkama I. i II. izreke ovoga rješe­nja.

II. Teme­ljem odredbe članka
37.a stavak 1. ZZTN, rješe­nja Agencije objav­ljuju se u »Narodnim novinama«,
kao što je odlučeno točkom III. izreke ovoga rješe­nja.

III. Rješe­nje Agencije o
upisu u Upisnik o koncentrancijama podliježe naplati upravnih pristojbi,
sukladno odredbi članka 2. stavak 1. Zakona o upravnim pristojbama (»Narodne
novine«, broj 8/96), članka 14. točka 18., pod nazivom: »Pristojbe za zaštitu
tržišnog natjeca­nja«, Zakona o izmjenama i dopunama Zakona o upravnim
pristojbama (»Narodne novine«, broj 131/97), tarifni broj 107. točka 1., te
članka 1. točka 1. Uredbe o izmjeni tarife Zakona o upravnim pristojbama
(»Narodne novine«, broj 116/00).

Iznos od 250.000,00 kn,
naveden u točki IV. izreke ovoga rješe­nja (na ime tarifnog broja 107. točka
1.), uplaćuje se posebnom uplatnicom u korist Državnog proračuna Republike
Hrvatske u roku od osam (8) dana od dana dostave ovog rješe­nja, na račun broj:
30102-630-16, poziv na broj: 24/5002- (navesti Vaš MB).

Ukoliko podnosite­lj prijave
uplatu navedene pristojbe od 250.000,00 kn bude uplaćivao u valuti EUR
(pristojba od 250.000,00 kn preračunata prema sred­njem tečaju HNB na dan 5. ožujka
2002. iznosi 33.717,48 EUR; 1 Eur = 7,414551 kn), uplatu treba vršiti na
devizni račun Ministarstva financija RH, na broj: 7020-978-0682800-132344-91,
kod Privredne banke Zagreb d.d., Zagreb.

Pristojbeni obveznik dužan je
dokaz o izvršenoj uplati uprav­ne pristojbe dostaviti Agenciji bez odgode, a
najkasnije u roku od osam (8) dana od izvršene uplate, pozivom na broj, klasa:
UP/I 030-02/2001-01/87. U protivnom će Agencija, primjenom članka 10. stavak 2.
Zakona o upravnim pristojbama, pokrenuti pred nadležnom Poreznom upravom
postupak prisilne naplate upravne pristojbe od pristojbenog obveznika.

Slijedom iznijetog, odlučeno je kao u točki IV. izreke ovoga rješe­nja.

UPUTA O PRAVNOM LIJEKU

Ovo rješe­nje je konačno u
upravnom postupku. Protiv ovoga rješe­nja nije dopuštena žalba, ali nezadovo­ljna
stranka može, sukladno odredbi članka 37. ZZTN, pokrenuti upravni spor kod
Upravnog suda Republike Hrvatske u roku od trideset (30) dana od dana dostave
ovoga rješe­nja.

Klasa: UP/I-030-02/2001-01/87
Urbroj: 580-02-02-03-21
Zagreb, 7. ožujka 2002.

Ravnate­lj
**mr. sc. Hrvoje Momčinović**, v. r.

if !supportEmptyParas endif

Rješenje, NN 24/2002-559